РепубликаСрбија

ОПШТИНА ЉУБОВИЈА

-**Општинсковеће**-

Број: 06-144/2024-02

05.04.2024. године

Љ у б о в и ј а

 На основу члана 46. Закона о локалној самоуправи („Службени гласник Републике Србије“, број 129/2007, 83/2014-др.закон, 101/2016-др.закон и 47/2018), члана 77. Статута општине Љубовија („Службени лист општине Љубовија“, број 3/2019) и члана 17. Правилника о начину, мерилима и критеријумима за додел средстава црквама и традиционалним верским заједницама, број: 06-101/2017-02 и 06-331/2022-02,Општинско веће општине Љубовија на седници одржаној дана 05.04.2024. године, доноси

**О Д Л У К У**

**О РАСПИСИВАЊУ ЈАВНОГ КОНКУРСA ЗА ФИНАНСИРАЊЕ И СУФИНАНСИРАЊЕ ИЗ БУЏЕТА ОПШТИНЕ ЉУБОВИЈА ЗА 2024. ГОДИНУПРОЈЕКАТА ИЗГРАДЊЕ, ОДРЖАВАЊА И ОБНОВЕ ЦРКВЕНИХ И ВЕРСКИХ ОБЈЕКАТАИ ОДРЖАВАЊЕ МАНИФЕСТАЦИЈА НА ТЕРИТОРИЈИ ОПШТИНЕ ЉУБОВИЈА, ЧИЈИ СУ ПОДНОСИОЦИ ЦРКВЕ И ТРАДИЦИОНАЛНЕ ВЕРСКЕ ЗАЈЕДНИЦЕ**

Члан 1.

Расписује се јавни конкурс за финансирање и суфинансирање из буџета општине Љубовија за 2024. годину пројеката изградње, одржавања и обнове црквених и верских објеката и одржавање манифестација на територији општине Љубовија, чији су подносиоци цркве и традиционалне верске заједнице.

Члан 2.

Средства за ове намене обезбеђена су у буџету општине Љубовија за 2024. Годину на конту 481- дотације невладиним организацијама, у износу од 600.000,00 динара.

Члан 3.

Јавни конкурс објавити на званичној интернет страници општине Љубовија [www.ljubovija.rs](http://www.ljubovija.rs) и на порталу е-управа.

Члан 4.

Текст конкурса са обрасцима је саставни део ове одлуке.

О б р а з л о ж е њ е

Правни основ за доношење Одлуке о расписивању jaвног конкурса за доделу средстава из буџета општине Љубовија у 2024. години за финансирање и суфинансирање пројеката изградње, одржавања и обнове црквених и верских објеката и одржавање манифестација на територији општине Љубовија садржан је у члану 7. Правилника о начину, мерилима и критеријумима за доделу средстава црквама и традиционалним верским заједницама, којим је утврђено да Општинско веће расписује јавни конкурс најмање једном годишње.

Расписивање конкурса за пријаву пројеката изградње, одржавања и обнове црквених и верских објеката као и организовање манифестација на територији општине Љубовија, чији су подносиоци цркве и традиционалне верске заједнице је основ за транспарентно опредељивање буџетских средстава.

Средства за финансирање и суфинансирање пројеката изградње, одржавања и обнове црквених и верских објеката и одржавања манифестација на територији општине Љубовија обезбеђена су у буџету општине Љубовија за 2024. годину. Додела средстава врши се у складу са Правилником о начину, мерилима и критеријумима за доделу средстава црквама и традиционалним верским заједницама.

 **ПРЕДСЕДНИК**

 **ОПШТИНСКОГ ВЕЋА**

 Милан Јовановић с.р.